Document ID: 31993D0445

ΑΠΟΦΑΣΗ ΤΗΣ ΕΠΙΤΡΟΠΗΣ της 12ης Ιουλίου 1993 για την τροποποίηση της απόφασης 88/234/ΕΟΚ για την έγκριση της μεθόδου ταξινόμησης των σφαγίων χοίρου στο Ηνωμένο Βασίλειο (Το κείμενο στην αγγλική γλώσσα είναι το μόνο αυθεντικό) (93/445/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 5 παράγραφος 2,
Εκτιμώντας:
ότι με την απόφαση 88/234/ΕΟΚ της Επιτροπής (3), όπως τροποποιήθηκε τελευταία από την απόφαση 92/557/ΕΟΚ (4), έχουν προταθεί πολλές μέθοδοι ταξινομήσεως για να χρησιμοποιηθούν στο Ηνωμένο Βασίλειο 7
ότι το Ηνωμένο Βασίλειο ζήτησε από την Επιτροπή να της επιτραπεί η χρησιμοποίηση μιας νέας μεθόδου ταξινομήσεως των σφαγίων χοίρου στο έδαφος της Μεγάλης Βρετανίας και υπέβαλε τα στοιχεία που απαιτούνται στο άρθρο 3 του κανονισμού (ΕΟΚ) αριθ. 2967/85 της Επιτροπής (5) 7 ότι από την εξέταση του αιτήματος αυτού διαπιστώθηκε ότι πληρούνται οι όροι που απαιτούνται για να επιτραπεί αυτή η νέα μέθοδος ταξινομήσεως 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 88/234/ΕΟΚ τροποποιείται ως εξής:
1. Στο άρθρο 1 προστίθεται το ακόλουθο κείμενο:
«- της συσκευής που ονομάζεται "Ultra-FOM", και της σχετικής μεθόδου εκτίμησης, οι λεπτομέρειες της οποίας περιγράφονται στο μέρος 5 του παραρτήματος Ι.
Όσον αφορά τη συσκευή "Ultra-FOM", καθορίζεται ότι μετά το τέλος της διαδικασίας μετρήσεως πρέπει να είναι δυνατό να εξακριβωθεί, επί του σφαγίου, ότι η συσκευή μέτρησε τις τιμές μετρήσεως X1, X2 και X3 στο μέρος που προβλέπεται στο παράρτημα Ι μέρος 5 σημείο 3. Η σήμανση που ανταποκρίνεται στο μέρος της καταμέτρησης πρέπει υποχρεωτικά να γίνει ταυτόχρονα με τη διαδικασία της μέτρησης.»
2. Το συνημμένο παράρτημα προστίθεται στο παράρτημα Ι ως μέρος 5.
Άρθρο 2
Η παρούσα απόφαση απευθύνεται στο Ηνωμένο Βασίλειο.
Βρυξέλλες, 12 Ιουλίου 1993.

Labels: 7
18
17